ରାଜ୍ୟର ବିଭିନ୍ନ ଉଚ୍ଚ ମାଧ୍ୟମିକ ବିଦ୍ୟାଳୟ ପକ୍ଷରୁ ସବୁ ଷ୍ଟ୍ରିମରେ ୫୫,୦୦୦ରୁ ଅଧିକ ସିଟ୍ ବୃଦ୍ଧି ପାଇଁ ଆବେଦନ ହୋଇଛି । ବିଜ୍ଞାନ ପାଇଁ ଲାବରେଟରି ସମସ୍ୟା ସହ ସେଲ୍ଫ ଫାଇନାନ୍ସିଂ କଲେଜରେ ଥିବା ସମସ୍ୟା ନେଇ ଭିତ୍ତିଭୂମି ଯାଞ୍ଚ ଚାଲିଛି ।
ଏ ବର୍ଷ ଅଧିକ ପାସ୍ ହାର ଥିବାରୁ ଛାତ୍ରଛାତ୍ରୀଙ୍କ ମଧ୍ୟରେ ନାମଲେଖାକୁ ନେଇ ଚିନ୍ତା ବଢ଼ିଛି । (ପ୍ରତୀକାତ୍ମକ ଛବି)
Share this:
ଭୁବନେଶ୍ୱରଃ ଚଳିତ ବର୍ଷ କୋଭିଡ କଟକଣା ଯୋଗୁଁ ପରୀକ୍ଷା ବାତିଲ୍ ହୋଇ ବିକଳ୍ପ ମୂଲ୍ୟାୟନ ଆଧାରରେ ଫଳ ପ୍ରକାଶ ପାଇବା ପରେ ଅଧିକ ପାସ୍ ହାରକୁ ନେଇ ରାଜ୍ୟ ଗଣ ଶିକ୍ଷା ବିଭାଗ ଆଗରେ ସମସ୍ୟା ସୃଷ୍ଟି ହୋଇଛି । ହେଲେ ମ୍ୟାଟ୍ରିକ୍ ପରେ ଯୁକ୍ତ ଦୁଇ ନାମଲେଖା ପାଇଁ ଆବେଦନ ପ୍ରକ୍ରିୟା ଓ ସିଟ୍ ବୃଦ୍ଧି ନେଇ ଦ୍ବନ୍ଦ୍ୱ ଦୂର କରିଛନ୍ତି ବିଭାଗୀୟ ମନ୍ତ୍ରୀ ।
ଯୁକ୍ତ ଦୁଇରେ ନାମଲେଖା ପାଇଁ ଅଗଷ୍ଟ ୧୪ରୁ ୧୬ ତାରିଖ ଭିତରେ ଆବେଦନ ପ୍ରକ୍ରିୟା ଆରମ୍ଭ ହେବ । ଗତ ବର୍ଷ ଅଗଷ୍ଟ ୨୧ ତାରିଖରେ ଏହି ପ୍ରକ୍ରିୟା ଆରମ୍ଭ ହୋଇଥିବା ବେଳେ ଚଳିତ ବର୍ଷ ସପ୍ତାହେ ପୂର୍ବରୁ ଆରମ୍ଭ ହେଉଛି । ଏହା ସହ ରାଜ୍ୟର ବିଭିନ୍ନ ଉଚ୍ଚ ମାଧ୍ୟମିକ ବିଦ୍ୟାଳୟ ପକ୍ଷରୁ ସବୁ ଷ୍ଟ୍ରିମରେ ୫୫,୦୦୦ରୁ ଅଧିକ ସିଟ୍ ବୃଦ୍ଧି ପାଇଁ ଆବେଦନ ହୋଇଛି । ବିଜ୍ଞାନ ପାଇଁ ଲାବରେଟରି ସମସ୍ୟା ସହ ସେଲ୍ଫ ଫାଇନାନ୍ସିଂ କଲେଜରେ ଥିବା ସମସ୍ୟା ନେଇ ଭିତ୍ତିଭୂମି ଯାଞ୍ଚ ଚାଲିଛି । ଏସବୁ ଅନୁଧ୍ୟାନ କରିବା ପରେ ଶେଷ ନିଷ୍ପତ୍ତି ନିଆଯିବ ଓ ଆବେଦନ ପୂର୍ବରୁ ସିଟ୍ ବୃଦ୍ଧି ନେଇ ସାମ୍ସ ୱେବସାଇଟରେ ତଥ୍ୟ ଉପଲବ୍ଧ ହେବ ବୋଲି କହିଛନ୍ତି ବିଦ୍ୟାଳୟ ଓ ଗଣ ଶିକ୍ଷା ମନ୍ତ୍ରୀ ସମୀର ରଞ୍ଜନ ଦାଶ ।
"ପିଲାମାନଙ୍କ ଆଡ଼ମିଶନ ପାଇଁ କଲେଜରେ ସିଟ୍ ଅଭାବ କେବେ ରହିବ ନାହିଁ । ସେଥି ପାଇଁ ୫୫,୦୦୦ରୁ ଅଧିକ ଆବେଦନ ଆସିଛି । ଆମର ହାଇ ପାୱାର୍ କମିଟିର ବୈଠକ ଶେଷ ହୋଇଛି । ଖୁବ୍ ଶୀଘ୍ର ଆସିବ ନିଷ୍ପତ୍ତି," ଶନିବାର ଦିନ କହିଛନ୍ତି ଦାଶ ।
ଚଳିତ ବର୍ଷ ମାଧ୍ୟମିକ ଶିକ୍ଷା ପରିଷଦ ଦ୍ବାରା ପରିଚାଳିତ ମ୍ୟାଟ୍ରିକ ପରୀକ୍ଷାରେ ରେଗୁଲାର୍ ଓ ଏକ୍ସରେଗୁଲାର୍ ବିଭାଗରେ ମୋଟ ୬,୨୯,୯୧୯ ଜଣ ଛାତ୍ରଛାତ୍ରୀ ପାସ୍ କରିଛନ୍ତି । ସି.ବି.ଏସ.ଇ. ଦ୍ବାରା ପରିଚାଳିତ ଦଶମ ଶ୍ରେଣୀ ପରୀକ୍ଷାରେ ଓଡି଼ଶାରୁ ୩୪,୩୩୩ ଛାତ୍ରଛାତ୍ରୀ ପାସ୍ କରିଛନ୍ତି । ଏତେ ଅଧିକ ସଂଖ୍ୟାର ପାସ୍ ହାର ହେତୁ ସଠିକ୍ ଭାବେ ସିଟ୍ ମିଳିବ କି ନାହିଁ ଓ ମେଧାବୀ ପିଲାମାନେ ମନ ପସନ୍ଦର ଭଲ କଲେଜରେ ନାମ ଲେଖାଇ ପାରିବେ କି ନାହିଁ ତାକୁ ନେଇ ସେମାନଙ୍କ ମଧ୍ୟରେ ଦ୍ବନ୍ଦ୍ୱ ବଢ଼ିଛି । କଲେଜଗୁଡି଼କରେ କେତେ ସିଟ୍ କେଉଁ ବିଭାଗରେ ବଢି଼ବ ସେଥି ପାଇଁ ଅଧ୍ୟକ୍ଷମାନେ ବି ଅପେକ୍ଷାରେ ରହିଛନ୍ତି।
"ଆମ କଲେଜରେ କେବଳ ବାଣିଜ୍ୟ ବିଭାଗର ୬୪ଟି ସିଟ୍ ବଢିାଇବାକୁ ଆମେ ଆବେଦନ କରିଛୁ । ବିଜ୍ଞାନ ଓ କଳାରେ ୫୪୪ଟି ଲେଖାଏଁ ସିଟ୍ ଅଛି । ଆଉ ବଢି଼ଲେ ଆମ ପାଖରେ ଭିତ୍ତିଭୂମି ନାହିଁ କି ଅଧ୍ୟାପକ ବି ନାହାଁନ୍ତି । ତେଣୁ ବି ବୁଝିସୁଝି ନିଷ୍ପତ୍ତି ନିଆୟିବ ବୋଲି ଆମେ ଆଶା କରୁଛୁ," କହିଛନ୍ତି ବିଜେବି ଉଚ୍ଚ ମାଧ୍ୟମିକ ବିଦ୍ୟାଳୟର ଅଧ୍ୟକ୍ଷ ରଞ୍ଜନ ବଳ ।
ରାଜ୍ୟର ଶ୍ରେଷ୍ଠ କଲେଜଗୁଡି଼କରେ କେତେ ସିଟ୍ ବୃଦ୍ଧି ପାଇବ ଓ ମେଧାବୀ ଛାତ୍ରଛାତ୍ରୀମାନେ ନିଜ ଇଚ୍ଛା ମୁତାବକ ସିଟ୍ ପାଉଛନ୍ତି କି ନାହିଁ ତାହା ଉପରେ ସମସ୍ତଙ୍କ ନଜର ରହିଛି ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
